CINNA, Kulħadd hemmhekk, barra Metellu Cimber, Għax mar id-dar ifittxek. Jien se nħaffef, Biex neħles dawn il-karti bħal ma għidtli. Imbagħ'd ejja fil-portku ta' Pompew. (Joħroġ ĊINNA). Immorru, Kaska, ħalli qabel- jisbaħ Naraw 'il Brutu d-dar: tliet biċċiet minnu Ġa huma tagħna; u iekk narawh darb'oħra. Naħseb illi jintelaq sħiħ f'idejna. KASKA.O, il-qlub tan-nies iżommuh wisq fil-għoli: U dak li fina jidher bħal nuqqas, L-imġieba tiegħu, bħal ulkimja safja, . Fih tbiddlu fi drawwiet tajbin u siewja. Minnu, mis-siwi u l-ħtieġa kbira tiegħu Int għamilt ħaqq wisq tajjeb. Ejja mmorru, Għax nofs il-lejl ġa daqqa; u, qabel jisbaħ, Ahna nqajmuh u nkunu żguri minnu. (Joħorġu. TMIEM L-EWWEL ATT Essaj ta' P. Marianus Vot OF.M Bħall-Kittieb ta' l-'Old Curicsitv Shop', kont ħadtha drawwa li ma noħroġx ħlief meta jidlam, Mhux għax il-ħruġ ta' filgħodu mhux isbaħ, le, iżda, billi jien in-nies iħabbtu ma wiċċi jdejquni, qtajtha darb'għaldejjem li noħroġ biss fil-ħinijiet li t-toroq ikunu tbattlu min-nies, Wara l-ikla ta' filgħaxija, . kont nitfa' l-kappeli f'rasi u bil-kelb miegħi nerħilha għal għonq it-triq. Fis-sajf ftit kont nagħmel minn dal-ħruġ, għax in-nies kienet iddum barra, iżda fix-xitwa, meta kulħadd ikun miġbur ' għall-kenn ta' daru, kont nilbes kowt oħxon u b'xall m'għonqi naqbad it-triq it-twila. Mhux darba w tnejn kienet taqbadni x-xita f'nofs ta' triq u kont nidħol id-dar għasra, Dil-ħarġa ta' kull filgħaxija kienet taħjini. Dik il-fewġa kiesħa, xitwija, kienet tidħol ġo għadmi u ssaħħaħni. Fit-triqat ma kontx tilmaħ ruħ, u l-bibien tad-djar kollha kienu jkunu magħluqa. Iżda xi tieqa 'l hawn u 'l hinn qatt ma naqset li ma tkunx miftuħa, u jekk tkun ix-xita miftuħa fuq il-ħġieġ. Kull tieqa miftuħa għandha l-ġrajja tagħha — il-ġrajja ta' dawk li jgħammru 'l ġewwa minnha, Darba kont għaddej minn waħda mill-ifqar toroq tar-raħal. It-triq kienet dlam ċappa, u ħlief dawl ċkejken li rajt ħiereġ minn tieqa ftit 'il bogħod ebda dawl ieħor ma kien jidher. Wasalt ħdejn dit-tiega, U, kif ġejt biswitha, għajnejja bla riedu ġrew ġewwa. Rajt dehra li tgħaxxaql Tnikkirt inħares. Ġo kamra ċkejkna, rajt xwejjaħ fuq banketta jsewwi x-xbieki tas-sajd. Ħdejn saqajh, tilgħab. u titgerbeb ma' kobba spag, ilmaħt, qat- tusa żgħira bebbuxija. Fir-rokna tal-kamra kienet tidher mara xwejħa bil-kuruna tar-Rużarju f'idejha. Mas-saqaf kien hemm imdendia l-għodda kollha tas-sajd. Tnikkirt inħares lejn dak il-kwadru ħaj,u wara ftit erġajt issoktajt triqti, Dik id-dehra laqtitni u xtaqtni kont flok dak is-sajjied xwejjaħ. Issoktajt nimxi ngħaġġel għax is-sema rajtu jiddallam u bżajt li tilħaqni x-xita. Kif wasalt f'salib it-toroq, nisma' biki u krib ġejjin minn tieqa miftuħa ta' waħda mid-djar, Għalkemm kont ngħaġġel, waqaft, u waqqaft widnejja biex nisma' aħjar. Ħlief biki u krib ma smajtx. Milli kien jidher minn barra dawk li kienu jgħammru f'dik id-dar kienu jagħmluha tajjeb. Bqajt wieqaf għal ftit ieħor, wara ftit ma smajt xejn aktar. Billi t-tieqa kienet kemxejn fil-għoli ma sata' jidher xejn. Min jaf x'kien ġara f'dik id-dar7 Forsi kienet xi omm tibki fuq binha marid li kien qiegħed jokrob…Min jaf Kif imxejt biċċa sewwa, wasalt quddiem żewġt itwieqi kbar bil-purtieri tal-bellus. Smajt ħiereġ minn hemm ġew, daħk, għaj- jat, u ċekċik ta' siġġijiet. Waqaft daqsxejn, u bejni u bejn ruħi, bdejt inbejjen dak li kont smajt qabel ma' dak li kont qiegħed nisma' dak il-ħin, iżda żewġ taqtiriet ħoxnin daqs ġellewża, niżlu fuq wiċċi u ħabbruli li x-xita kienet waslet biex turi snienha, Ħaffift, u kif wasalt id-dar infetħu bibien is-sema. Tabilħaqa, kull tieqa miftuħa li wieħed jara f'ħinijiet għa- riba, taf tgħid ġrajjietha, ta' dmugħ jew ta' hena, Mid-daqsxejn H wieħed jara jew jisma' mit-twieqi, jista' jibni l-ħajja ġewwiena ta' dawk li forsi qatt ma ra wiċċhom. Waslilna r-rumanz ''LA BUFERA'' ta' Dr. G. Curmi LL.D., Lecturer tal-Letteratura Taljana fl-Università tagħna. Dr. Curmi ii huwa wkoll l-Editur tal-''Malta Letteraria'', għandu ħakma sabiħa tal-Lingwa Taljana u jaf jinseġ storja interessanti.